Fredensborg, 15.april 2015

Vi har i samarbejde med Fredensborg Kommune lavet en aftale med en ramme på 35 timers tilstedeværelse og med 5 timer, som læreren selv kan placere og anvende under hensyntagen til skolens øvrige kalender.

Det er tænkt som en fleksibel ramme, som både lærere og skoleledere kan se sig selv arbejde under, og som de hver især ønsker af forskellige årsager. Som lærer kan man under denne aftale også vælge at have fuld tilstedeværelse. Det er forvaltning og skolelederes ønske, at skolelederne har mulighed for selv at rette rammerne til efter lokale behov.

På Nivå skole er man på skolen, når der er undervisning, man har møder eller har andre grunde til at finde arbejdsfællesskabet netop på skolen. Både lærere og ledere har udtrykt det som ”når det giver mening”. Gennem skolens tillidsmand har vi ikke fået indtryk af, at de i kraft af et større selvstændigt råderum arbejder mindre eller mere end på de øvrige skoler.

På vegne af Kredsstyrelsen
Annette Hansen-Jacobsen
Formand for Fredensborg Lærerkreds